
Βιογραφικό σημείωμα


Παπάζογλου Νικόλαος γεννήθηκε στα Κάτω Πετράλωνα και ζει στη Γλυφάδα.
Είναι απόφοιτος του Πανεπιστημίου του Βερολίνου στις εφαρμογές Lazer σε ανθρώπινους ιστούς.

Με μακρόχρονη εργασιακή εμπειρία, πάντα στον ιδιωτικό τομέα, υπομονή και επιμονή, διακρίθηκε στον χώρο της επιχειρηματικότητας και σήμερα είναι πρόεδρος και διευθύνων σύμβουλος της εταιρείας ΦΑΡΜΕΞ Α.Ε., ενώ είναι και βασικός μέτοχος του ομίλου εταιρειών ΑΓΝ ΠΑΠΑΖΟΓΛΟΥ. Ένας όμιλος, συνεχώς αναπτυσσόμενος, του οποίου το χαρτοφυλάκιο περιλαμβάνει κορυφαίες εταιρείες στους τομείς της υγείας, του τουρισμού, της ιατρικής, των συμπληρωμάτων διατροφής. Εταιρείες όπως SUPER FOODS, PHARMEX, PAPHARM Αφοί Παπάζογλου, INTEROPTIC, NORMA HELLAS και AGN TOURISM και στις οποίες εργάζονται περισσότερα από τριακόσια άτομα.

Δραστηριοποιείται από το 2012 στην Αφρικανική Ήπειρο με έδρα τη Ζάμπια και προωθεί ελληνικά προϊόντα σε αυτές τις περιοχές.
Ως Πρόεδρος και Διευθύνων Σύμβουλος της εταιρείας ΦΑΡΜΕΞ Α.Ε. είναι
τακτικό μέλος του Συμβουλίου του Ελληνοαφρικανικού Εμπορικού & Αναπτυξιακού Επιμελητηρίου
τακτικό μέλος του Συνδέσμου Επιχειρήσεων και Βιομηχανιών (ΣΕΒ) από το 2017.
Παράλληλα είναι ενεργό μέλος του Έλληνο-Αμερικάνικου, Έλληνο-Γερμανικού  και Έλληνο-Ιταλικού Εμπορικού Επιμελητηρίου. 
Συνεχής επιδίωξή του, η ενίσχυση της διηπειρωτικής και διακρατικής πολιτιστικής και εμπορικής συνεργασίας της χώρας μας. Από το 2000 είναι μέλος του Δ.Σ. του Συνδέσμου  Ανωνύμων Εταιρειών & Ε.Π.Ε. αναλαμβάνοντας δράσεις και πρωτοβουλίες με στέρεο κοινωνικό πρόσημο.

Με έντονη κοινωνική και φιλανθρωπική δράση, είναι ιδιαίτερα ευαισθητοποιημένος και πάντα έτοιμος να υποστηρίξει σχετικές δράσεις. 
Εδώ και πολλά χρόνια, υποστηρίζει την ετήσια οικονομική χρηματοδότηση της κινητής μονάδας μαστογραφίας της «Ελληνικής Αντικαρκινικής Εταιρείας», ώστε να γίνονται όλες οι απαραίτητες ιατρικές εξετάσεις στον Δήμο Γλυφάδας και στο Δήμο Ταύρου- Μοσχάτου .
Επί σειρά ετών, μέσω της εταιρείας ΦΑΡΜΕΞ Α.Ε. χορηγεί με αναλώσιμα ιατρικού εξοπλισμού τα Κοινωνικά Φαρμακεία για βοήθεια συνανθρώπων μας  και την «Ένωση Εικαστικών “ΛΑΝΑΣΣΑ” καρκινοπαθών και άλλων ασθενών σε Ελλάδα και Κύπρο».  , όπου  με τη σειρά της τα διαθέτει στα δύο μεγάλα νοσοκομεία Παίδων Αγία Σοφία & Αγλαϊα Κυριακού.
Τέλος σε ετήσια βάση είναι χορηγός σε τρόφιμα, βιταμίνες, καλλυντικά και είδη περιποίησης απευθυνόμενος σε δομές φιλοξενίας παιδιών με ειδικές ανάγκες – ειδικές παθήσεις και σε σχολεία στηρίζοντας τις ετήσιες χοροεσπερίδες τους. 


